|  |  |
| --- | --- |
| Biržai | |
| BIRŽŲ RAJONO SAVIVALDYBĖS ADMINISTRACIJOS DIREKTORIUS | |
|  | |
| ĮSAKYMAS | |
| **DĖL BIRŽŲ RAJONO SAVIVALDYBĖS ADMINISTRACIJOS DIREKTORIAUS 2023 M. KOVO 20 D. ĮSAKYMO NR. A-251 „DĖL SAVIVALDYBĖS NEKILNOJAMOJO TURTO BEI JAM PRISKIRTO ŽEMĖS SKLYPO BIRŽŲ R. SAV., KVETKŲ K., VYTAUTO G. 26, VIEŠO AUKCIONO, VYKDOMO INFORMACINIŲ TECHNOLOGIJŲ PRIEMONĖMIS, SĄLYGŲ PATVIRTINIMO“ PAKEITIMO** | |
| 2023 m. spalio 30 d. | Nr. A-680 |
| Biržai | |

Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 2 dalimi, Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, 21 punkto 21.3 papunkčiu ir atsižvelgdama į Biržų rajono savivaldybės nekilnojamojo turto ir kitų nekilnojamųjų daiktų pardavimo viešo aukciono būdu organizavimo tvarkos aprašą, patvirtintą Biržų rajono savivaldybės administracijos direktoriaus 2016 m. birželio 9 d. įsakymu Nr. A-548 „Dėl Biržų rajono savivaldybės nekilnojamojo turto ir kitų nekilnojamųjų daiktų pardavimo viešo aukciono būdu organizavimo tvarkos aprašo patvirtinimo“ (su visais pakeitimais ir papildymais), bei Biržų rajono savivaldybės administracijos direktoriaus 2023 m. spalio 25 d. įsakymą Nr. A-673 „Dėl nekilnojamojo turto pardavimo kainų pakartotiniuose viešuose aukcionuose“,

p a k e i č i u Biržų rajono savivaldybės administracijos direktoriaus 2023 m. kovo 20 d. įsakymu Nr. A-251 „Dėl Savivaldybės nekilnojamojo turto bei jam priskirto žemės sklypo Biržų r. sav., Kvetkų k., Vytauto g. 26, viešo aukciono, vykdomo informacinių technologijų priemonėmis, sąlygų patvirtinimo“ patvirtintas Savivaldybės nekilnojamojo turto bei jam priskirto žemės sklypo Biržų r. sav., Kvetkų k., Vytauto g. 26, viešo aukciono, vykdomo informacinių technologijų priemonėmis, sąlygas ir išdėstau jas nauja redakcija (pridedama).

Šis įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorė Jurga Bagamolovienė

Parengė

Daina Kolomakienė

2023-10-27

PATVIRTINTA

Biržų rajono savivaldybės administracijos

direktoriaus 2023 m. kovo 20 d.

įsakymu Nr. A-251

(Biržų rajono savivaldybės administracijos

direktoriaus 2023 m. spalio 30 d.

įsakymo Nr. A-680 redakcija)

**SAVIVALDYBĖS NEKILNOJAMOJO turto bei jAM priskirto žemės sklypo BIRŽŲ R. SAV., KVETKŲ K., VYTAUTO G. 26, viešo aukciono**, **VYKDOMO INFORMACINIŲ TECHNOLOGIJŲ PRIEMONĖMIS, SĄLYGOS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Viešo aukciono būdu parduodamas Savivaldybės nekilnojamasis turtas ir jam priskirtas žemės sklypas Biržų r. sav., Kvetkų k., Vytauto g. 26:  pastatas – kultūros namai: unikalus Nr. 4400-1205-6282, paskirtis – mokslo, bendras plotas – 228,52 kv. m, statybos merai – 1958, vieno aukšto, sienos plytų, stogas šlaitinis;  valstybinės žemės sklypas: unikalus daikto numeris: 4400-5894-8777, kadastro numeris ir kadastro vietovės pavadinimas: 3622/0003:189 Kvetkų k. v., žemės sklypo plotas – 0,1700 ha. | | | | | | | | |
| Pradinė bendra nekilnojamojo turto ir jam priskirto žemės sklypo pardavimo kaina (Eur) | Iš jos | | | Kainos didinimo intervalas  (Eur) | Aukciono dalyvio registravimo mokesčio dydis (Eur) | Aukciono dalyvio garantinio įnašo dydis (Eur) | Elektroninio aukciono  dalyvių registravimo  pradžia / pabaiga  (data ir laikas) | Elektroninio aukciono  pradžia / pabaiga  (data ir laikas) |
| Pradinė nekilnojamojo turto pardavimo kaina (Eur) | Žemės sklypo pradinė pardavimo kaina (Eur) | Žemės sklypo parengimo išlaidos (Eur) |
| 1051 | 913 | 87 | 51 | 100 | 50 | 105 | nuo 2023-11-13 0.00 val.  iki 2023-11-14 23.59 val. | nuo 2023-11-16 9.00 val.  iki 2023-11-17 13.59 val. |
| Žemės sklypo paskirtis/naudojimo būdas: kita / visuomeninės paskirties teritorijos.  Specialiosios žemės naudojimo sąlygos: Elektros tinklų apsaugos zonos (III skyrius, ketvirtasis skirsnis). | | | | | | | | |
| **Bendrosios aukciono sąlygos.**  Aukciono dalyvio registravimo mokestis ir garantinis įnašas turi būti sumokėti iki registracijos į elektroninį aukcioną pradžios.  Savivaldybės administracijos atsiskaitomoji sąskaita aukciono dalyvio garantiniam įnašui, registravimo mokesčiui bei nekilnojamojo turto kainai sumokėti  Nr. LT23 4010 0413 0003 0149, AB Luminor banke.  Asmenys, ketinantys dalyvauti elektroniniame aukcione, privalo užsiregistruoti į konkretų elektroninį aukcioną e-varžytinių sistemoje. Registracija leidžiama tik nurodytu registracijos laikotarpiu prie sistemos prisijungusiam naudotojui.  Aukcionas vykdomas informacinių technologijų priemonėmis interneto svetainėje http://www.evaržytines.lt/, vadovaujantis Valstybės ir savivaldybių nekilnojamųjų daiktų pardavimo viešame aukcione tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“ bei Valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašu, patvirtintu VĮ Turto banko generalinio direktoriaus 2018 m. gegužės 30 d. įsakymu Nr. P1-142.  Elektroniniame aukcione ketinantys dalyvauti juridiniai asmenys, taip pat juridinio asmens statuso neturintys subjektai, jų filialai ar atstovybės, registruodamiesi į aukcioną, papildomai pateikia šių dokumentų skaitmenines kopijas ir patvirtina, kad laimėję aukcioną pateiks šių dokumentų originalus arba kopijas, patvirtintas teisės aktų nustatyta tvarka:  1. Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją;  2. įstatų arba nuostatų (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo juos turėti, kopiją;  3. kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo (jeigu žemės sklypas yra parduodamas kartu su nekilnojamuoju turtu) ar kitų nekilnojamųjų daiktų įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją;  4. atstovo įgaliojimų patvirtinimo dokumentų kopijas, patvirtintas teisės aktų nustatyta tvarka;  5. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, patvirtintas teisės aktų nustatyta tvarka, jeigu aukcione ketina dalyvauti keli asmenys (asmenų grupė).  Elektroniniame aukcione ketinantys dalyvauti fiziniai asmenys, registruodamiesi į aukcioną, turi pateikti šių dokumentų skaitmenines kopijas ir patvirtina, kad laimėjęs aukcioną pateiks šių dokumentų originalus arba kopijas, patvirtintas teisės aktų nustatyta tvarka:  1. atstovo įgaliojimų patvirtinimo dokumentų kopijas, patvirtintas teisės aktų nustatyta tvarka;  2. sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, patvirtintas teisės aktų nustatyta tvarka, jeigu aukcione ketina dalyvauti keli asmenys (asmenų grupė). | | | | | | | | |
| **Atsiskaitymo už aukcione įgytą nekilnojamąjį turtą ir žemės sklypą terminas ir tvarka.**  Aukciono laimėtojas aukcionui pasibaigus, ne vėliau kaip kitą darbo dieną privalo pasirašyti (parašas ranka arba kvalifikuotu elektroniniu parašu) aukciono protokolą ir jo kopiją išsiųsti el. paštu [daina.kolomakiene@birzai.lt](mailto:daina.kolomakiene@birzai.lt), o aukciono protokolo originalą įsipareigoja pateikti kartu su kitais dokumentais.  Nekilnojamojo daikto pirkimo–pardavimo sutartis ir žemės sklypo pirkimo pardavimo sutartis su aukciono laimėtoju turi būti sudarytos per 30 dienų nuo pardavimo aukcione vykdymo dienos (Savivaldybės nekilnojamojo turto pirkimo–pardavimo sutartį su aukciono laimėtoju Savivaldybės įgaliotas asmuo sudaro ne vėliau kaip per 25 kalendorines dienas nuo pardavimo viešame aukcione, o valstybinės žemės sklypo, priskirto savivaldybės nekilnojamajam turtui, pirkimo–pardavimo sutartį – centralizuotai valdomo valstybės turto valdytojas (VĮ Turto bankas) ne vėliau kaip per 5 kalendorines dienas nuo savivaldybės nekilnojamojo turto pirkimo–pardavimo sutarties pasirašymo).  Žemės sklypo pirkimo-pardavimo sutartis sudaroma su valstybės įmone Turto banku (kodas 112021042). Atsiskaitomosios sąskaitos, į kurią atsiskaitoma už parduotą žemės sklypą, numeris LT14 7044 0600 0044 3912 AB SEB banke.  Visa nekilnojamojo turto ir žemės sklypo kaina turi būti sumokėta ne vėliau kaip per 10 dienų po nekilnojamojo turto pirkimo – pardavimo sutarčių pasirašymo.  Nekilnojamojo turto ir jam priskirto žemės sklypo perdavimo ir priėmimo aktus pasirašo atitinkamai Savivaldybės įgaliotas asmuo ir VĮ turto banko įgaliotas asmuo ne vėliau kaip per 5 darbo dienas aukciono laimėtojui visiškai atsiskaičius (pervedus visas pagal pirkimo–pardavimo sutartis mokėtinas lėšas) už nekilnojamąjį turtą ir jam priskirtą žemės sklypą.  **Kitos aukciono sąlygos:**  Nekilnojamojo turto ir žemės sklypo pirkimo–pardavimo sutarčių sudarymo išlaidas, įskaitant atlyginimą notarui, apmoka aukciono laimėtojas. Jeigu aukciono laimėtojas nustatytu laiku neatvyksta pasirašyti pirkimo–pardavimo sutarties (sutarčių), į sutarties (sutarčių) sudarymo išlaidas įskaitomos Nekilnojamojo turto registro tvarkytojo kartotinės pažymos apie įregistruotus Nekilnojamojo turto registre nekilnojamuosius daiktus ir daiktines teises į juos, šių teisių suvaržymus ir Lietuvos Respublikos įstatymų nustatytus juridinius faktus parengimo išlaidos.  Sumokėtas aukciono dalyvio registravimo mokestis negrąžinamas ir neįskaitomas į nekilnojamojo turto pardavimo kainą.  Elektroninio aukciono dalyviams, nepripažintiems laimėtojais, taip pat asmenims, sumokėjusiems garantinį įnašą, bet neįregistruotiems aukciono dalyviais, garantiniai įnašai grąžinami per 5 darbo dienas nuo elektroninio aukciono pabaigos.  Aukciono laimėtojui garantinis įnašas negrąžinamas, jeigu per 30 dienų nuo turto pardavimo aukcione vykdymo dienos dėl aukciono laimėtojo kaltės nesudaroma pirkimo–pardavimo sutartis. Tokiu atveju laikoma, kad aukciono laimėtojas atsisakė sudaryti pirkimo–pardavimo sutartį.  Parduodamą turtą galima apžiūrėti darbo dienomis. Apžiūros laiką suderinti su Papilio seniūnijos seniūnu Renu Čygu tel.: +370 450 58 198, mob. +370 610 44571, el. paštas [papilys@birzai.lt](mailto:papilys@birzai.lt).  Parduodamo objekto viešo aukciono sąlygos skelbiamos Biržų rajono savivaldybės interneto tinklalapyje [www.birzai.lt](http://www.birzai.lt).  Informaciją dėl nekilnojamojo turto pardavimo sąlygų, aukciono vykdymo ir sutarčių projektų teikia Biržų rajono savivaldybės administracijos Strateginio planavimo ir turto valdymo skyriaus vyriausioji specialistė Daina Kolomakienė, Vytauto g. 38, Biržai, 319 kabinetas, tel. +370 682 53930, el. p. [daina.kolomakiene@birzai.lt](mailto:daina.kolomakiene@birzai.lt). | | | | | | | | |

\_\_\_\_\_\_\_\_\_\_\_\_\_\_\_\_\_\_\_\_